open-index/open-wikipedia-markdown huggingface dataset:
Parka iela (Daugavpils)

**Parka iela** ir iela Daugavpilī, Mežciema apkaimē. Parka iela sākas krustojumā ar Vizbuļu ielu (autoceļš P67) pie bijušās Mežciema stacijas, ved galvenokārt rietumu virzienā un beidzas krustojumā ar Daugavas ielu. Parka ielā ir privātmāju apbūve, kā arī daudz neapbūvēto gabalu.

Parka iela ir pilsētas nozīmes maģistrālā iela.
Ielas kopējais garums ir aptuveni 2630 metri, visā garumā ielai ir asfalta segums. Satiksmes kustība norit abos virzienos, pa vienu joslu katrā virzienā. Pa Parka ielu kursē 4., 5. un 21. maršruta autobusi.

Parka iela ir ielas sākotnējais nosaukums, bet Latvijas PSR laikā iela bija pārdēvēta par **Volodarska ielu**, Krievijas revolucionāra  vārdā.

## Ievērojami objekti
* Nr. 2 — bijusī Draudzīgā aicinājuma Mežciema skola (darbojās līdz 2002. gadam) un zirgu manēža “Mežciems”.

## Ielu savienojumi
Parka iela ir savienota ar šādām ielām:
* Ventas iela (ielas turpinājums)
* Vizbuļu iela (autoceļš )
* Skaistas iela (T veida krustojums)
* Tūristu iela (T veida krustojums)
* Plāteru iela
* Putnu iela (T veida krustojums)
* Tālavas iela (T veida krustojums)
* Staņislavska iela (T veida krustojums)
* Tvaikoņu iela (T veida krustojums)
* Daugavas iela

## Atsauces
Tūla

**Tūla** () ir upe Mongolijā, Orhonas lielākā pieteka. Sākas Hangaja grēdas rietumu nogāzēs Gorhi-Tereldžas nacionālā parka teritorijā Centra aimakā. Plūst dienvidrietumu virzienā pa Mongolijas plakankalni, tek cauri valsts galvaspilsētai Ulanbatorai. Lejpus Ulanbatoras pēc Hustaja grēdas nacionālā parka upe pagriežas ziemeļrietumu—ziemeļu virzienā, kur met lielus lokus, līdz lejpus Orhontūlai Selenges aimakā ietek Orhonas upē. Upe ievērojami piesārņota ar Ulanbatoras notekūdeņiem un baseinā esošo kalnraktuvju ūdeņiem.

## Atsauces

## Ārējās saites
Centra aimaks

**Centra aimaks** () ir viens no Mongolijas aimakiem. Atrodas valsts vidusdaļā, robežojas ar Selenges aimaku ziemeļos, Henteja aimaku un galvaspilsētas Baganūras rajonu austrumos, Gobisumberas aimaku dienvidaustrumos, Vidusgobi aimaku dienvidos un Uvurhangaja un Bulganas aimakiem rietumos, bet aimaka vidusdaļā divos anklāvos ieskauj Ulanbatoras pilsētu, kas aimakā neietilpst. Aimaka centrs ir Ulanbatoras piepilsēta Dzūnmoda. Administratīvi iedalās 27 sumos.

## Ģeogrāfija
Aimaks atrodas valsts vidienē Mongolijas plakankalnē, bet tā ziemeļaustumu daļu aizņem Henteja kalni. Aimaka dienviddaļā plešas pauguraina stepe. Lielākā upe ir Orhonas pieteka Tūla. Aimaka teritorijā divi nacionālie parki — Gorhi-Tereldžas nacionālais parks Henteja priekškalnēs un Hustaja grēdas nacionālais parks rietumos no Ulanbatoras.

## Ārējās saites
Dzūnmoda

**Dzūnmoda** ( — ‘Simts koku’) ir pilsēta un sums (pagasts) Mongolijas vidienē, Centra aimaka administratīvais centrs. Atrodas dienvidos no valsts galvaspilsētas Ulanbatoras, starp to un Dzūnmodu atrodas Bugdhanūla kalns un tajā ierīkotais dabas rezervāts. Dienvidrietumos no Dzūnmodas atrodas jaunā Ulanbatoras Čingishana starptautiskā lidosta.

1733. gadā Bogdhanūla pakājē tika dibināts Mandzuširas klosteris, kurā tā ziedu laikos bija 20 pagodas un mita vairāk kā 300 mūku. Sarkanā terora laikā 1920.—1930. gados klosteris tika iznīcināts. Dzūnmodas pilsēta dibināta 1942. gadā kā Centra aimaka administratīvais centrs; līdz tam aimaka administrācija atradās Ulanbatorā.

## Atsauces

## Ārējās saites
I Don't Feel at Home in This World Anymore

***I Don't Feel at Home in This World Anymore*** ir 2017. gada ASV *[[neo-noir]]* komēdijtrillera filma, kuras režisors un scenārija autors ir Meikons Blērs. Filmā galvenās lomas atveido Melānija Linskija un Elaidža Vuds.

Filma stāsta par depresīvu sievieti, kuras māja tiek aplaupīta. Viņa apvieno spēkus ar savu kaimiņu, lai atrastu laupītājus, bet drīz nokļūst briesmās.

Filmas *I Don't Feel at Home In This World Anymore* pirmizrāde notika  Sandensas kinofestivālā, kur tā saņēma Lielo žūrijas balvu kategorijā "ASV drāmas konkurss". Kopš  filma ir pieejama straumēšanas platformā *[[Netflix]]*. Filma saņēma pozitīvu kritiķu novērtējumu.

## Atsauces

## Ārējās saites
Trīspadsmit dienas

**"Trīspadsmit dienas"** () ir 2000. gada ASV vēsturiskā trillera filma, kuras režisors ir Rodžers Donaldsons. Filma dramatizē Kubas raķešu krīzi 1962. gadā, skatoties no ASV politiskās vadības perspektīvas. Brūss Grīnvuds atveido prezidentu Džonu Kenediju, Kevins Kostners atveido viņa padomnieku Kenetu O'Donelu, Stīvens Kulps atveido ģenerālprokuroru Robertu Kenediju, bet Dilans Beikers — valsts sekretāru Robertu Maknamaru.

Filmas "Trīspadsmit dienas" pirmizrāde notika . Filma saņēma pozitīvas kritiķu atsauksmes, galvenokārt slavējot scenāriju un aktierspēli. "Trīspadsmit dienas" bija finansiāli neveiksmīga, nopelnot tikai 66,6 miljonus ASV dolāru pie 80 miljonu dolāru budžeta.

## Atsauces

## Ārējās saites
Rodžers Donaldsons

**Rodžers Lindsijs Donaldsons** (; dzimis ) ir Austrālijas un Jaunzēlandes kinorežisors, scenārists un kinoproducents.

Dzimis Austrālijā, bet 1965. gadā pārcēlies strādāt uz Jaunzēlandi. Donaldsona debijas filma *[[Sleeping Dogs (1977. gada filma)|Sleeping Dogs]]* (1977) ar Semu Nīlu galvenajā lomā tiek uzskatīta par Jaunzēlandes kino pagrieziena punktu, kļūstot par vienu no pirmajām valsts filmām, kas piesaistīja plašu uzmanību, gūstot komerciālus panākumus un kritiķu atzinību.

Donaldsons vislabāk pazīstams kā režisors vēsturiskajai drāmai *[[The Bounty]]* (1984), *[[neo-noir]]* trillerim *[[No Way Out (1987. gada filma)|No Way Out]]* (1987), romantiskajai komēdijai "Kokteilis" (*Cocktail*, 1988), melnajai komēdijai *[[Cadillac Man]]* (1990), asa sižeta filmai *[[The Getaway (1994. gada filma)|The Getaway]]* (1994), zinātniskās fantastikas šausmu filmai "Īpatņi" (*Species*, 1995), katastrofu filmai "Dantes smaile" (1997), filmai par Kubas raķešu krīzi "Trīspadsmit dienas" (2000), spiegu filmai "Rekrūtis" (*The Recruit*, 2003), biogrāfiskajai filmai "Sapnis par ātrumu" (*The World's Fastest Indian*, 2005), krimināltrillerim "Aplaupīšana" (2008) un trillerim "Izsalcis trusis uzbrūk" (*Seeking Justice*, 2011).

## Atsauces

## Ārējās saites
Kalnmuižas ezers

**Kalnmuižas ezers**, arī **Apaļais ezers**, **Kalna ezers** un **Kalnamuižas ezers**, ir mākslīgs 2,3 hektārus liels ezers Aizkraukles novada Skrīveru pagastā, 1 km uz ziemeļrietumiem no Skrīveru dendroloģiskā parka.

Ezeru avotiem bagātā vietā lika izrakt muižnieks un mežkopis Frīdrihs Maksimiliāns fon Siverss. Ap ezeru tika uzbērts neliels valnis un tā austrumu krastā uzbērtas divas salas, abas 0,06 hektāru lielas, kurām var piekļūt pa tiltiņiem. Ezera krasti ir lēzeni, vairumā vietu aizauguši ar grīšļiem, kalmēm, niedrēm, cūkaušiem un ūdensrozēm, ir arī pūslenes un mieturaļģes. Ezers atrodas Skrīveru dabas pastaigu taku sistēmā, to apvij Laimes lāča taka un līdz tam ved vairākas citas pastaigu takas, kuru krustojumā ezera dienvidu krastā atrodas informācijas stends un pa LVM Apaļā ezera ceļu piebraucama atpūtas vieta. Par Apaļo ezeru tas nodēvēts Andreja Upīša stāstā.

Ezera ūdens agrāk tika izmantots, lai apūdeņotu dendroloģisko parku un Siversa veco un jauno pili. Caur grāvjiem ezeram ir notece uz Daugavu, līdz kurai tā notecei ir 18 metru kritums. No ezera uz dienvidaustrumiem ved Sūnu taka, gar kuru izvietotas koka skulptūras no A. Upīša stāsta “Sūnu ciema zēni”, bet 500 metrus uz dienvidiem atrodas Sleķera ūdensrijējs, kur vasarā izžūstošais Sleķera strauts karsta kriteņu rajonā pazūd dolomītā izskalotās atverēs.

## Atsauces

## Ārējās saites
Evereta

**Evereta** () ir pilsēta ASV, Vašingtonas štatā, Pjūdžeta līča krastā. 2020. gadā Everetā dzīvoja  iedzīvotāji un tā ir septītā lielākā pilsēta štatā. Evereta atrodas 40 km uz ziemeļiem no Sietlas un ietilpst tās metropoles reģionā.

Pēc Otrā pasaules kara pilsētas ekonomika pārgāja no zāģmateriālu ražošanas uz aviāciju, kad 1967. gadā pilsētā tika uzbūvēta *[[Boeing]]* lidmašīnu montāžas rūpnīca. Rūpnīcas platība ir 398 tūkstoši m², padarot to platības ziņā par lielāko ēku pasaulē. Everetā atrodas arī osta, kur kopš 1994. gada bāzējas ASV Jūras kara flote.

## Atsauces

## Ārējās saites

* 
* Mājaslapa
Nemo

**Nemo Metlers** (*Nemo Mettler*; dzimis ), plašāk pazīstama ar savu skatuves vārdu **Nemo**, ir Šveices mūziķis. Nemo ir pirmā nebinārā persona, kas ir pārstāvējusi Šveici Eirovīzijas dziesmu konkursā un arī pirmā nebinārā persona, kas ir uzvarējusi Eirovīzijā. Konkursā viņš piedalījās 2024. gadā ar dziesmu *The Code*. Finālā ieguva 591 punktu, kas ir ceturtais augstākais rezultāts Eirovīzijas vēsturē.

## Atsauces
Vasarnīcu iela (Daugavpils)

**Vasarnīcu iela** ir iela Daugavpilī, Jauno Stropu apkaimē. Vasarnīcu iela sākas krustojumā ar 18. novembra ielu, ved ziemeļaustrumu virzienā un beidzas krustojumā ar Abavas ielu. Vasarnīcu iela iet cauri mežam un pārsvarā neapbūvēta, bet ziemeļu daļā ir vairākas privātmājas.

Vasarnīcu iela ir pilsētas nozīmes maģistrālā iela. Ielas galvenās trases garums ir aptuveni 1760 metri, arī Vasarnīcu ielai ir atzarojums reģionālās slimnīcas virzienā, kurš ir oficiāli uzskatāms par Vasarnīcu ielas posmu. Visā garumā ielai ir asfalta segums. Satiksmes kustība norit abos virzienos, pa vienu joslu katrā virzienā.

Visā garumā pa ielu kursē 11. maršruta autobuss, bet no krustojuma ar Veselības ielu līdz Vasarnīcu ielas galam — arī 2., 2A., 12A., 12B., 14. un 22. maršruta autobusi, kā arī 3. un 5. tramvaji. Tramvaju līnija pastāvēja gar visu ielu vēl no 1960. gadiem, bet 2023. gadā maršruti tika virzīti pa jauno līniju Veselības ielā, un sliežu ceļš cauri mežam Vasarnīcu ielā tika demontēts.

Vasarnīcu iela (arī Vasarnieku iela) ir šīs ielas vienīgais nosaukums, laika gaitā tas nav mainījies.

## Ievērojamie objekti
* Nr. 20 — Daugavpils reģionālā slimnīca.
* Nr. 20A — VUGD Daugavpils 3. daļa.
* Netālu no ielas sākuma atrodas Stropu estrāde.
* Ielas galā atrodas tramvaju loks "Stropu ezers".

## Ielu savienojumi
Vasarnīcu iela ir savienota ar šādām ielām:
* 18. novembra iela (T veida krustojums)
* Veselības iela (savienojums ar Vasarnīcu ielas atzarojumu)
* Atpūtas iela (savienojums ar Vasarnīcu ielas atzarojumu)
* Stropu iela (savienojums ar Vasarnīcu ielas atzarojumu)
* Abavas iela / Turaidas iela

## Atsauces
Vankūvera (Vašingtona)

**Vankūvera** () ir pilsēta ASV, Vašingtonas štatā. 2020. gadā Vankūverā dzīvoja 190 915 iedzīvotāji un tā ir ceturtā lielākā pilsēta štatā.

Pilsēta atrodas Kolumbijas upes labajā krastā pie Vašingtonas un Oregonas štatu robežas. Vankūvera kopā ar Oregonas pilsētu Portlendu, kas atrodas Kolumbijas upes kreisajā krastā, veido Portlendas-Vankūveras metropoles reģionu. Pilsēta ir nosaukta par godu britu jūras kapteinim Džordžam Vankūveram.

## Atsauces

## Ārējās saites

* 
* Mājaslapa
Belvjū (Vašingtona)

**Belvjū** () ir pilsēta ASV, Vašingtonas štatā. 2020. gadā Belvjū dzīvoja 151 854 iedzīvotāji un tā ir piektā lielākā pilsēta štatā. Belvjū tiek uzskatīta par Sietlas pavadoņpilsētu un priekšpilsētu. Pilsētas nosaukums ir cēlies no franču valodas *belle vue* — ‘skaists skats’.

Belvjū ir nozīmīgs tehnoloģiju un biznesa centrs un šeit bāzējas vairāki nozīmīgi tehnoloģiju uzņēmumi kā, piemēram, *[[T-Mobile]]*. 1994. gadā Belvjū Džefs Beizoss dibināja uzņēmumu *[[Amazon]]*.

Belvjū ir Liepājas sadraudzības pilsēta.

## Atsauces

## Ārējās saites

* 
* Mājaslapa
Edgars Katajs

**Edgars Roberts Katajs (Kattai)** (1923—2019) bija latviešu tulkotājs no japāņu un ķīniešu valodas. Japāņu valodas docētājs Latvijas Universitātē.

## Dzīvesgājums
Dzimis 1923. gada 3. februārī Mandžūrijas ciematā Buhedu Austrumķīnas dzelzceļa latviešu dzelzceļnieka Kārļa Kattai un viņa sievas Alīdas, dzimušas Meļķis, ģimenē. Mācījās Harbinas Kristīgās jaunatnes savienības (YMCA) ģimnāzijā. Otrā Ķīnas—Japānas kara laikā studēja Ziemeļmandžūrijas Universitātes ekonomikas fakultātē (1939—1943). Pēc Mandžūrijas operācijas un Japānas kapitulācijas strādāja par tulku PSRS ģenerālkonsulātā Harbinā, līdztekus bija ķīniešu valodas docētājs un tulks Harbinas Politehniskajā institūtā (1945—1955).

1956. gadā E. Katajs atgriezās vecāku dzimtenē un strādāja Latvijas PSR Kultūras ministrijas lekciju birojā, tad LZA Fundamentālajā bibliotēkā (1957—1983).

Pēc Latvijas neatkarības atjaunošanas lasīja lekciju kursus Latvijas Universitātes Āzijas studiju (Orientālistikas) katedrā (1992—2002), bija Latvijas—Japānas biedrības priekšsēdētājs.

Miris 2019. gada 5. aprīlī.

## Darbi
* Japānas kultūra (1993)
* Ķīnas kultūra (1993)
* Japāna: vakar un šodien. Latvijas Ārpolitikas institūts, 1994
* Zem desmit valstu karogiem. Jumava, 2000 (atmiņas par mācībām un dzīvi Ķīnā)
* Japāna krustām šķērsām. Valters un Rapa, 2003

## Apbalvojumi
* Japānas Svētā Dārguma ordenis ar Zelta stariem un ar kakla lenti (2001)

## Atsauces
Selenges aimaks

**Selenges aimaks** () ir viens no Mongolijas aimakiem. Atrodas valsts ziemeļdaļā, robežojas ar Krievijas Burjatijas republiku un Aizbaikāla novadu ziemeļos, Henteja aimaku austrumos, Centra aimaku dienvidos un Orhonas un Bulganas aimakiem rietumos, bet aimaka vidusdaļā ir Darhanūla aimaka anklāvs. Aimaka centrs un lielākā apdzīvotā vieta ir Suhbātara, bet otra lielākā pilsēta ir Dzūnharā. Administratīvi iedalās 17 sumos. Aimaks dibināts 1934. gadā, bet 1994. gadā no tās četriem sumiem izveidoja atsevišķu Darhanūlas aimaku.

## Ģeogrāfija
Aimaks atrodas kalnainajā valsts ziemeļdaļā Selengas upes baseinā; šeit plūst arī tās lielākā pieteka Orhona. Ziemeļrietumos uz Krievijas robežas atrodas Džidas grēda, rietumos — Burena grēda, bet austrumos iestiepjas Henteja priekškalnes. Daudz derīgo izrakteņu — galvenā saimniecības nozare ir kalnrūpniecība, bet attīstīta arī lopkopība un mežrūpniecība. Aimaka ziemeļos Tudžīnnarsa nacionālais parks.

## Ārējās saites
Augstuma ķīlnieki

**Augstuma ķīlnieki** () ir 2025. gada ASV asa sižeta filma, kuras režisors un viens no producentiem ir Mels Gibsons, bet scenārija autors ir Džēreds Rozenbergs. Galvenās lomas tajā atveido Marks Volbergs, Mišela Dokerija un Tofers Greiss.

Filma ir par pilotu, kurš pārvadā ASV maršalu un bēgli. Lidojuma laikā atklājas, ka ne visi lidmašīnā ir tie, par ko uzdodas.

Filmas pirmizrāde ASV notika 2025. gada 24. janvārī, bet Latvijas kinoteātros filma skatāma no 31. janvāra. Filma saņēma negatīvus kritiķu vērtējumus un visā pasaulē nopelnījusi vairāk nekā 48 miljonus ASV dolāru.

## Atsauces

## Ārējās saites
Eižens Spalviņš

**Eižens Spalviņš** (1872—1933) bija latviešu japānologs un diplomāts, izveidoja oriģinālu japāņu valodas fonētisko kirilicas transkripciju.

## Dzīvesgājums
Dzimis  Gaujienas draudzes skolotāja Indriķa Spalviņa (*Spalvingk*) ģimenē. Studēja tieslietas Pēterburgas Universitātes Juridiskajā fakultātē (1891—1894), tad ķīniešu-mongoļu-mandžūru valodas Austrumu fakultātē. Lai sagatavotos zinātniskai darbībai Japāņu literatūras katedrā, 1899.—1900. gadā viņu nosūtīja uz Tokiju. Pēc Vladivostokas Austrumu institūta () dibināšanas viņš kļuva par japāņu literatūras profesoru un bibliotēkas vadītāju (1900), līdztekus viņš bija japāņu preses un literatūras cenzors (1902—1904) un pildīja krievu militārās pretizlūkošanas uzdevumus. Pēc Tālo Austrumu Republikas likvidēšanas un Tālo Austrumu universitātes izveides Spalviņš kļuva par tās rektoru (1922—1923), vēlāk bija kultūras sekretārs un tulks PSRS vēstniecībā Tokijā (1925—1931), pēc tam padomnieks Harbinā.

Miris  Harbinā.

## Darbi
* Хрестоматия разговорного японского языка. — Литогр. — Владивосток, 1903—1909. Ч. I: Японский текст в японском слоговом письме. — 1903. — 4; 440; IV с. — Изв. Вост. ин-та. Т. III, вып. 2—5; т. IV—V; Ч. II: Японский текст в смешанном иероглифическом письме. — Владивосток, 1907. — II; VI; 2; 303; 2 с. — Изв. Вост. ин-та. Т. XVII; Ч. III: Подстрочный словарь к I и II ч. Отд. I: Анекдоты. — VII; 64 с.; Отд. II: Местные сказки. — 1909; Отд. IV: Рассказы профессиональных рассказчиков. — 1909.
* Разбор японских азбук катакана и хирагана. — 2-е изд., испр. и доп., литогр. — Владивосток, 1908—1909. Ч. 1: Японский текст. — 1908. — 32 с.; Ч. II: Печатные образцы катаканы и хираганы четырёх величин: с прил. печат. образцов разн. рода условн. знаков, знаков препинания, жирн. и скоропис. иероглифов, чисел и пр. — 1909. — III; 30; II с.
* Мой графический алфавит хираганы: с прил. машинопис. табл. с тремя системами расположения начертаний хираганы // Вост. студия. — 1924. — № 4/5. — С. 82—88.
* Японский разговорный язык: 1-й и 2-й концентры. — Харбин: Кн. склад и книгоизд-во «Наука», 1933. — 312 с.; 3-й концентр с прилож. 3000 полезных слов. — Харбин: Кн. склад и книго-изд-во «Наука», 1933. — 75 с.; Приложение. — Харбин: Кн. склад и книгоизд-во «Наука», 1933. — 68 с. + 28 с. 

## Galerija

Yevgeny Spalvin with wife.jpg|thumb|Eižens Spalviņš kopā ar pirmo sievu Veru Segālu (1905)
Трояновский и Спальвин.png|thumb|PSRS sūtnis Japānā Trojanovskis kopā ar tulku Spalviņu (sēž vidū pa labi) un japāņu diplomātiem (1931)


## Atsauces

## Ārējās saites
Tvikenemas stadions

**Tvikenemas stadions** (, bieži dēvēts *Twickenham* vai *Twickers*) ir stadions Londonas administratīvās apkaimes Ričmondas pie Temzas urbānajā centrā Tvikenemā. Stadions ir pasaulē lielākais regbija-15 stadions, kura skatītāju vietu skaits nesen palielināts līdz  sēdvietām, padarot to par otro lielāko stadionu Apvienotajā Karalistē pēc Vemblija stadiona un ceturto lielāko Eiropā.

Stadiona īpašnieks ir Anglijas regbija savienība un tajā savas mājas spēles aizvada Anglijas regbija izlase.

Lai gan stadions galvenokārt tiek izmantots regbijam, tajā ir notikuši arī vairāki citi pasākumi, piemēram, grupu *[[Iron Maiden]]*, *[[Bon Jovi]]*, *[[Genesis]]*, U2, *[[The Rolling Stones]]*, *[[The Police]]*, *[[Eagles]]*, *[[R.E.M.]]*, dziedātājas *[[Lady Gaga]]* turnejas *The Born This Way Ball Tour* ietvaros, koncerti. Tvikenhema uzņēma arī Regbija līgas Izaicinājuma kausa finālu. Un jau vairāk nekā 50 gadus Jehovas liecinieki stadionā rīko ikgadējos kongresus.

2024. gada 5. augustā tika paziņots, ka *Twickenham stadions* tiks pārdēvēts par *Allianz Stadium, Twickenham* kā daļu no apdrošināšanas kompānijas *[[Allianz]]* ilgtermiņa finanšu ieguldījumu plāna stadiona attīstībā.

## Pasaules kauss regbijā
Tvikenhemas stadionā 1991., 1999. un 2015. gadā ir notikušas Pasaules kausa regbijā spēles, tostarp fināls 1991. un 2015. gadā, kad Anglija uzņēma šo turnīru. Stadionā notika arī pusfināli 1999. gadā, tostarp Francijas izlases slavenā uzvara ar rezultātu 43:31 pār Jaunzēlandes izlasi. 2023. gada augustā stadions tika apstiprināts kā viena no astoņām 2025. gada Pasaules kausa sievietēm izcīņas norises vietām.

## Pasaules regbija muzejs
Stadionā atrodas arī Pasaules regbija muzejs. Muzejs aptver visu pasaules regbija vēsturi, ne tikai Anglijas regbija. Tas stāsta par sporta veida vēsturi, tostarp spēles pionieriem Viljamu Vebu Elisu un Ričardu Lindonu, izmantojot interaktīvas attēlošanas metodes. Muzejā ir nepārtraukta speciālu izstāžu programma, kas aptver aktuālas tēmas un piedāvā iespēju izstādīt dažus no kolekcijas nozīmīgākajiem priekšmetiem. Tādi unikāli eksponāti kā Anglijas regbija izlases krekls no pirmās regbija starptautiskās spēles 1871. gadā starp Angliju un Skotiju un (līdz 2005. gadam) Viljama Veba Elisa kausu, ko Anglija ieguva 2003. gada Pasaules kausā regbijā. *Twickenham* stadiona apskates ekskursijas ir pieejamas arī apmeklējot muzeju un notiek četras reizes dienā (no otrdienas līdz sestdienai) un divas reizes svētdienās. Tas parasti ir atvērts katru nedēļas dienu, izņemot pirmdienas un spēļu dienas, kad biļetes par īpašu cenu ir pieejamas tikai spēles apmeklētāju biļešu īpašniekiem.

## Atsauces

## Ārējās saites

* Oficiālā tīmekļa vietne
Ukrainas Padomju Republika

**Ukrainas Padomju Republika** (, ) bija padomju republika, kuru izveidoja ukraiņu boļševiki pēc tam, kad 1918. gada martā 2. Visukrainas padomju kongress pasludināja Ukrainas Padomju Tautas Republikas neatkarību no Padomju Krievijas un apvienoja vienā valstī Ukrainas Padomju Tautas Republiku, Odesas Padomju Republiku un Doņeckas—Krivojrogas Padomju Republiku.

## Vēsture
Ukrainas Padomju Republikas un tās valdības vēsture sākas no 1917. gada 25. decembra, kad Harkivā notika 1. Visukrainas padomju kongress, kas pasludināja Ukrainas Strādnieku, zemnieku, karavīru un kazaku deputātu padomju tautas republiku. Kongress pieņēma lēmumu izveidot ciešu aliansi ar Krievijas Padomju Republiku un ievēlēja Centrālo izpildkomiteju.

Republiku reformēja 1918. gada 19. martā Jekaterinoslavā notikušajā 2. Visukrainas padomju kongresā pēc tam, kad 3. martā Krievijas SFPR parakstīja Brestļitovskas miera līgumu. Ukrainas Padomju Republikā apvienojās Ukrainas Padomju Tautas Republika, Doņeckas—Krivojrogas Padomju Republika un Odesas Padomju Republika, kuras līdz tam atradās Padomju Krievijas sastāvā. Tomēr, drīz vien visu Ukrainas Padomju Republikas teritoriju pārņēma Centrālo lielvalstu, Vācijas un Austroungārijas, kā arī Ukrainas Tautas Republikas karaspēks.

1918. gada 18. aprīlī Taganrogā, Padomju Centrālās izpildkomitejas nākamā sesija paziņoja, ka Padomju Ukrainas valdība, Ukrainas Centrālā izpildkomiteja un Tautas sekretariāts tagad ir apvienoti kā "Ukrainas birojs", lai vadītu cīņu frontes aizmugurē pret vācu okupāciju.

Pēc Vācijas zaudējuma Pirmajā pasaules karā, 3. Visukrainas padomju kongresā Harkivā 1919. gada 10. martā izsludināja Ukrainas Sociālistiskās Padomju Republikas (Ukrainas SPR) izveidi.

## Atsauces
Mākslīgā intelekta aukstais karš

Termins "**Mākslīgā intelekta aukstais karš**" attiecas uz pieaugošo ģeopolitisko sacensību starp valstīm, īpaši ASV un Ķīnu, par dominēšanu mākslīgā intelekta (MI) tehnoloģiju attīstībā un pielietošanā. Šī sacensība bieži tiek salīdzināta ar Auksto karu (1947—1991) starp ASV un Padomju Savienību, kur abas lielvaras sacentās par tehnoloģisko, militāro un ideoloģisko pārākumu bez tiešas militāras konfrontācijas.

ASV un Ķīna ir divas lielākās MI attīstības varas. Pēc *Stanford AI Index 2023* datiem, Ķīna publiskojusi vairāk zinātnisku rakstu par MI nekā ASV, bet ASV vēl joprojām ir vadībā inovāciju un kvalitātes ziņā. MI ir kritisks ekonomiskās izaugsmes faktors. Pēc PwC prognozēm, līdz 2030. gadam MI varētu pievienot 15,7 triljonus USD globālajai ekonomikai, un valstis, kas dominē MI jomā, kontrolēs lielu daļu no šīs vērtības.

Hemants Taneja un Farīds Zakarija uzskata, ka mākslīgā intelekta aukstais karš ir jaunās pasaules ģeopolitiskās kārtības vēstnesis. Šī jaunā pasaules kārtība ir atkāpšanās no vienpolārās sistēmas, kurā dominē ASV. To raksturo divu paralēlu digitālo ekosistēmu pastāvēšana, kuras pārvalda Ķīna un ASV. Lai gūtu panākumus, valstīm, kas sevi uzskata par demokrātiskām valstīm, ir jāpielāgo savas tehnoloģiskās ekosistēmas ASV ekosistēmai procesā, ko dēvē par reglobalizāciju.

## Termina izcelsme
Termins "mākslīgā intelekta aukstais karš" pirmo reizi parādījās 2018. gadā Nikolasa Tompsona (*Nicholas Thompson*) un Īana Bremera (*Ian Bremmer*) rakstā žurnālā *[[Wired]]*. Abi autori AI aukstā kara naratīva rašanos saista ar 2017. gadu, kad Ķīna publicēja savu AI attīstības plānu, kas ietvēra stratēģiju, kuras mērķis bija līdz 2030. gadam kļūt par pasaules līderi mākslīgā intelekta jomā. Lai gan autori atzīst, ka Ķīna izmanto mākslīgo intelektu, lai stiprinātu savu autoritāro varu, viņi brīdina par riskiem, kas ASV draud, iesaistoties AI aukstā kara stratēģijā. Tompsons un Bremmers drīzāk iestājas par tehnoloģisko sadarbību starp ASV un Ķīnu, lai veicinātu globālus standartus privātuma un ētiskas mākslīgā intelekta izmantošanas jomā.

Neilgi pēc raksta publicēšanas žurnālā *Wired* bijušais ASV finanšu ministrs Henks Polsons (*Hank Paulson*) runāja par “ekonomiskā dzelzs priekškara” rašanos starp ASV un Ķīnu, tādējādi pastiprinot jauno AI aukstā kara naratīvu.

## Atsauces

## Ārējās saites
Saules panelis

thumb|Saules panelis
**Saules panelis** (angļu: *Solar panel*) ir ierīce, kas pārveido saules gaismu tieši elektroenerģijā, izmantojot fotoelementu efektu. Šīs ierīces sastāv no vairākiem saules bateriju šūnām, kas parasti izgatavotas no silīcija vai citiem pusvadītāju materiāliem. Saules paneļi tiek izmantoti, lai ražotu tīru un atjaunojamo enerģiju.

## Pielietošana
Saules paneļus izmanto dažādās jomās atkarībā no to pielietojuma vajadzībām. Māju un komerciālo projektu ietvaros tie tiek uzstādīti uz dzīvojamo un uzņēmumu ēku jumtiem, lai ražotu elektrību un samazinātu enerģijas izmaksas. Liela mēroga saules elektrostacijās paneļi tiek izvietoti plašās teritorijās, nodrošinot elektroenerģiju tīklam. Savukārt atsevišķās sistēmās saules paneļus izmanto attālos reģionos, kur nav piekļuves elektrotīklam, piemēram, lauksaimniecībā, tūrisma nometnēs vai katastrofu seku likvidēšanā.

## Saules paneļu veidi
Saules paneļus iedala trīs galvenajos veidos: monokristāliskie, polikristāliskie un plānas kārtas paneļi:

* Monokristāliskie paneļi ir izgatavoti no viena silīcija kristāla, tiem raksturīga augsta efektivitāte (15–22%) un ilgāks kalpošanas laiks, taču tie ir dārgāki. 
* Polikristāliskie paneļi sastāv no vairākiem silīcija kristāliem, to efektivitāte ir zemāka (13–16%), tie ir lētāki. 
* Plānas kārtas paneļi ir izgatavoti no plānām pusvadītāju kārtām, tiem ir zema efektivitāte (10–13%), bet tie ir vieglāki un elastīgāki, tādēļ piemēroti īpašām lietojumvietām.

## Priekšrocības un trūkumi
Priekšrocības:

* Tīra enerģija: nerada siltumnīcefekta gāzes.
* Atjaunojams resurss: saules enerģija ir neizsīkstoša.
* Ilgtermiņa ietaupījumi: samazina elektrības rēķinus.
* Mazāka uzturēšana: paneļiem nav kustīgu daļu, kas nodrošina ilgmūžību.

Trūkumi:

* Augstas sākotnējās izmaksas: iekārtu iegāde un uzstādīšana var būt dārga.
* Atkarība no laika apstākļiem: efektivitāte samazinās, ja nav saulaina laika.
* Vietas nepieciešamība: liela mēroga sistēmām nepieciešamas plašas teritorijas.

## Saules paneļi Latvijā
Saules paneļi Latvijā kļūst arvien populārāki, pateicoties augošai interesei par atjaunojamo enerģiju, elektroenerģijas cenu svārstībām un valsts atbalsta programmām.

Latvijas klimats nav tik saulains kā Dienvideiropas valstīs, tomēr saules paneļi var būt efektīvi. Vidējais saules starojums Latvijā ir apmēram 900–1100 kWh/m² gadā, kas ir pietiekami, lai nodrošinātu labu elektroenerģijas ražošanu. Atmaksāšanās laiks ir 5–10 gadi, atkarībā no elektroenerģijas cenām, patēriņa un izmantotajiem atbalsta mehānismiem.

## Atsauces

## Ārējās saites
Autoavārija

thumb|Ceļu satiksmes negadījums Tokijā 2007. gada 3. martā
**Autoavārija** ir satiksmes negadījums, kurā iesaistīts viens vai vairāki transportlīdzekļi, kas var izraisīt materiālus zaudējumus, traumas vai pat cilvēku bojāeju. Autoavārijas var notikt dažādu iemeslu dēļ, tostarp cilvēka faktora, ceļu apstākļu un transportlīdzekļu tehniskā stāvokļa dēļ.

## Klasifikācija
Autoavārijas tiek iedalītas vairākos veidos atkarībā no sadursmes rakstura un sekām:

* Frontālā sadursme — divu transportlīdzekļu sadursme to priekšējām daļām, bieži vien ar smagām sekām.
* Sānu sadursme — transportlīdzekļu sadursme sānos, kas var rasties krustojumos vai joslu maiņas laikā.
* Aizmugurējā sadursme — notiek, ja viens transportlīdzeklis ietriecas priekšā braucošajā.
* Transportlīdzekļa apgāšanās — bieži izraisa smagus ievainojumus, īpaši pie lieliem ātrumiem.
* Sadursme ar fiksētu objektu — transportlīdzeklis ietriecas nekustīgā šķērslī, piemēram, kokā vai ēkā.
* Sadursme ar gājēju vai velosipēdistu — bieži noved pie smagām traumām vai nāves.

Autoavāriju izmeklēšana un apdrošināšanas atlīdzību piešķiršana tiek veikta saskaņā ar OCTA noteikumiem, kas nosaka transportlīdzekļu īpašnieku civiltiesisko atbildību.

## Cēloņi
Autoavāriju iemesli var būt dažādi, un tie parasti iedalāmi četrās galvenajās kategorijās:

# Cilvēciskais faktors — vadītāju kļūdas, ātruma pārsniegšana, neuzmanība, agresīva braukšana, nogurums, reibums (alkohola vai narkotiku ietekmē).
# Ceļu un laikapstākļi — slidenas brauktuves, nepietiekams apgaismojums, ceļa bojājumi, nepārredzami līkumi.
# Transportlīdzekļa tehniskais stāvoklis — bremžu sistēmas kļūmes, riepu nodilums, stūres vai apgaismojuma sistēmas bojājumi.
# Citu satiksmes dalībnieku rīcība — pēkšņas joslu maiņas, noteikumu neievērošana, nepareizi veikti manevri.

## Ārējās saites
Su-25

***Su-25*** (, NATO koda nosaukums *Frogfoot* — "vardes pēda") ir Padomju Savienībā, vēlāk Krievijas Federācijā līdz 2005. gadam ražota triecienlidmašīna, ko izmanto sauszemes spēku atbalstam kaujas laukā. Sērijveida ražošanu 1978. gadā sāka Tbilisi lidmašīnu rūpnīcā.

PSRS bruņotie spēki un to sabiedrotie *Su-25* izmantoja Afganistānas karā (1979—1989), Irānas—Irākas karā, Līča karā un Čečenijas karos. Krievijas-Gruzijas kara laikā 2008. gadā Su-25 izmantoja gan Gruzijas, gan Krievijas gaisa spēki.

Vēlāk Krievijas bruņotie spēki *Su-25* izmantoja Sīrijas pilsoņu karā, abas karojošās puses to izmantoja Krievijas—Ukrainas karā.

## Tehniski— taktiskie parametri
* Apkalpe: 1 vai 2 lidotāji
* Garums: 15,36 m
* Spārnu plētums: 14,36 m
* Augstums: 5,20 m
* Maksimālais ātrums: 975 km/h
* Nolidošanas attālums: 1950 km

### Bruņojums
* divstobru 30-mm *ГШ-30-2* lielgabals
* vadāmās un nevadāmās "gaiss-zeme" un "gaiss-gaiss" raķetes
* aviācijas bumbas

## Atsauces
Suhbātara

**Suhbātara** () ir pilsēta un sums (pagasts) Mongolijas ziemeļos, Selenges aimaka administratīvais centrs un lielākā apdzīvotā vieta. Atrodas Orhonas upes labajā krastā pie tās ietekas Selengā  no valsts galvaspilsētas Ulanbatoras. Transporta mezgls (dzelzceļš un autoceļš)  no Krievijas robežas.

Apdzīvotā vieta dibināta 1940. gadā, pilsētas statuss piešķirts 1940. gadā; nodēvēta mongoļu revolucionāra, karavadoņa un viena no sociālisma laikā valstī valdījušās Mongolijas Tautas revolucionārās partijas dibinātājiem Suhebatora Damdina (*Дамдины Сүхбаатар*, 1893—1923) vārdā.

## Atsauces

## Ārējās saites
Meshtastic

thumb|LILYGO TTGO T-Beam ierīce

***Meshtastic*** ir decentralizēts bezvadu mezglutīkla LoRa protokols. Projekta galvenais mērķis ir nodrošināt mazjaudas liela attāluma sakarus nelicencētās radioviļņu joslās. Tas ir izstrādāts, lai apmainītos ar īsām ziņām un datiem ārpus plašāk lietotiem tīkla risinājumiem (kā internets). Tam ir potenciāli pielietojumi lietu interneta projektos, kur ir nepieciešama decentralizēta sakaru sistēma bez esošas infrastruktūras.

*Meshtastic* mezgltīkla izveidei izmanto LoRa vienādranga tīklu (p2p), liela attāluma radio protokolu, un saziņas sasniedzamības paplašināšanai atkārtoti pārraida saņemtos ziņojumus. Katra ierīce var izveidot savienojumu ar vienu tālruni, nodrošinot ziņojumapmaiņu vietās bez esoša interneta pārklājuma, padarot to noderīgu ne tikai ziņojumu, bet arī datu pārraidei.

## Aparatūra
*Meshtastic* izmanto aparatūras izstrādes plates, piemēram, ESP32 un nRF52840, kas atbalsta LoRa un BLE sakaru tehnoloģijas, kā arī GNSS uztvērējus. Šīs ierīces nodrošina netraucētu mobilo lietotņu savienojumu, izmantojot *Bluetooth* vai Wi-Fi, ļaujot lielā attālumā nosūtīt ziņojumus mezgltīklā, izmantojot LoRa raiduztvērējus. Tas ir ideāli piemērots tādu komunikatoru izstrādei, kas nepaļaujas uz esošu infrastruktūru.

Ir pieejamas komerciāliem nolūkiem izgatavotas *Meshtastic* izstrādes plates un lietošanai gatavi komplekti.

## Atsauces

## Ārējās saites

* 
* Latvijas entuziastu kopienas vietne
Gulbju iela (Daugavpils)

**Gulbju iela** ir iela Daugavpilī, Daugavas kreisajā krastā, Grīvas un Nīderkūnu apkaimēs. Gulbju iela sākas sazarojumā ar Lielo ielu, ved pārsvarā dienvidu virzienā un savienojas ar Dostojevska ielu. Arī Gulbju ielai pieder atsevišķs posms Nīderkūnos (domājams, tas tiks savienots ar pārējo ielu).

Ielas galvenās daļas garums ir aptuveni 1400 metri, tai ir asfalta segums, satiksmes kustība norit vienā virzienā (no Lielās ielas uz Dostojevska ielu) pa divām joslām. Atsevišķa posma Nīderkūnos garums ir 80 metri, tam ir grants segums un viena divvirzienu braukšanas josla. Sabiedriskais transports pa Gulbju ielu nekursē. Ielā ir privātmāju apbūve.

Gulbju iela ir pilsētas nozīmes maģistrālā iela, valsts autoceļa A13 daļa.

Gulbju iela izveidota Latvijas PSR gados, tās nosaukums laika gaitā nekad netika mainīts.

## Ielu savienojumi
Gulbju iela ir savienota ar šādām ielām:
* Lielā iela (Y veida krustojums)
* Druvu iela (T veida krustojums)
* Ķiršu iela (T veida krustojums)
* Sventas iela
* Veidenbauma iela (T veida krustojums)
* Gaujas iela (T veida krustojums)
* Meduma iela (T veida krustojums)
* Blaumaņa iela
* Dostojevska iela (ielas turpinājums)
* Vaboļu iela (savienojums ar Gulbju ielas atsevišķo daļu)

## Atsauces
Volīnieši

thumb|Volīnieši
**Volīnieši** (senaustrumslāvu: Волынѧне) bija viduslaiku austrumslāvu cilts, kas apdzīvoja Volīnijas, Ziemeļaustrumu Galīcijas un Vidusbuga upes baseina teritoriju. 10. gadsimtā Kijivas dižkņazs Volodimirs Svjatoslavičs tos pievienoja Kijivas Krievzemei.

No vēlajiem viduslaikiem līdz mūsdienām volīnieši ir pazīstami kā ukraiņu tautas etnogrāfiskā grupa.

## Ārējās saites
Grīvas iela (Mārupe)

**Grīvas iela** ir iela Mārupē, Tēriņos. Grīvas iela sākas krustojumā ar Upesgrīvas ielu un pēc asa pagrieziena beidzas krustojumā ar Paleju ielu. Ielas kopējais garums ir 270 metri, tā klāta ar asfalta. Grīvas ielā ir savrupmāju dzīvojamā apbūve, arī tukši gruntsgabali.

## Ielu savienojumi
Grīvas iela ir savienota ar šādām ielām:
* Upesgrīvas iela (T veida krustojums)
* Paleju iela (T veida krustojums)

## Atsauces
Darhana

**Darhana** ( — ‘kalējs’) ir pilsēta un Mongolijas ziemeļos, Darhanūla aimaka administratīvais centrs un valsts trešā lielākā apdzīvotā vieta. Atrodas Orhonas pietekas Harāgolas labajā krastā  no valsts galvaspilsētas Ulanbatoras. Nozīmīgs kalnrūpniecības, metalurģijas un izglītības centrs.

Pilsēta oficiāli dibināta 1961. gada 17. oktobrī, lai no galvaspilsētas pārceltu daļu rūpniecības un izglītības iestāžu. Būvniecība uzsākta 1962. gadā ar sociālistisko valstu PSRS, Bulgārijas, Polijas, Ungārijas, Čehoslovākijas un Austrumvācijas tehnisko un ekonomisko atbalstu. Darhanas metelurģiskā rūpnīca uzbūvēta ar Japānas tehnisko un ekonomisko atbalstu.

Pilsētā tradicionāli kopš tās dibināšanas augsts jauniešu īpatsvars — vēl mūsdienās 65 % iedzīvotāju ir vecumā līdz 35 gadiem. Darhanā ir 15 privātās un publiskās augstskolas un pilsētā ir ievērojams studentu īpatsvars (ap 21 tūkstoti).

## Atsauces

## Ārējās saites
Norse Atlantic Airways

***Norse Atlantic Airways*** ir 2021. gada februārī dibināta Norvēģijas zemo izmaksu lidsabiedrība, kuras galvenais birojs atrodas Ārendālē.

## Operāciju vadības centra izveide Rīgas lidostā
2025. gada februārī kļuva zināms, ka lidsabiedrības aviokompānija "Norse Atlantic Airways" Latvijā veido operāciju vadības centru, un tās ilgtermiņa plāns ir uzsākt transatlantiskos lidojumus no Rīgas uz ASV.
2025. gada augustā atklāja *Norse Atlantic Airways* biroja telpas "Novira Plaza", nodrošinot gaisa kuģu operāciju uzraudzību un vadību, apkalpju plānošanu, kā arī klientu apkalpošanu.

## Atsauces

## Ārējās saites

*
Kanādas sieviešu hokeja izlase

**Kanādas sieviešu hokeja izlase** () ir komanda, kas pārstāv Kanādu starptautiskajās sieviešu hokeja spēlēs. Pašlaik (2025) tā atrodas 2. vietā Starptautiskās hokeja federācijas sieviešu hokeja izlašu rangā. Kanādas izlase ir bijusi dominējošā komanda lielākajās starptautiskajās sacensībās, jo tā ir uzvarējusi lielākajā daļā lielāko hokeja turnīru. Kanādas izlases lielākie konkurenti ir ASV izlase, kas ir vienīgā izlase, kas vēl ir uzvarējusi kādā galvenajā sieviešu hokeja turnīrā.

## Olimpiskās spēles

### Klusā okeāna kauss hokejā

## Atsauces

## Ārējās saites

*Oficiālā tīmekļa vietne
*IIHF profils
Mores iela (Rīga)

**Mores iela** ir iela Rīgā, Ziemeļu rajonā, Mīlgrāvja apkaimē. Tā sākas krustojumā ar Lēdurgas ielu un beidzas strupceļā aiz krustojuma ar Aplokciema ielu. Kopējais ielas garums ir 1153 metri.

Visā garumā Mores ielā ir asfalta segums un divas braukšanas joslas. Sabiedriskais transports pa ielu nekursē. Mores ielā pārsvarā ir dzīvojamo māju apbūve.
273px|thumb|Mores ielas nobeigums

Mores iela izveidota 1936. gadā, nosaukta Mores (ciems Siguldas novadā, pagasta centrs) vārdā. Laika gaitā ielas nosaukums nav mainījies.

## Ielu savienojumi
Mores iela ir savienota ar šādām ielām:
* Lēdurgas iela
* Ostas prospekts
* Briežu iela
* Čiekuru iela
* Krapes iela
* Mežnoras iela
* Zušu iela
* Aplokciema iela

## Atsauces

## Skatīt arī
* Ziemeļu rajons
* Mīlgrāvis
Singapūra (sala)

thumb|Singapūras karte
**Singapūra** ir sala Dienvidaustrumāzijā, kas atrodas pie Malakas pussalas dienvidu gala. Tai apkārt ir vairāk nekā 60 mazākas salas. Salas platība ir aptuveni 710 km2, un reljefs ir pārsvarā līdzens, izņemot dažus pakalnus, no kuriem augstākais ir *[[Bukit Timah]]* (163,63 m).  

Singapūras klimats ir tropisks — ar augstu mitrumu un nokrišņiem visa gada garumā, vidējā temperatūra ir ap +27°C.

Tajā atrodas Singapūras Republika.

## Ārējās saites
Brendons Heigels

**Brendons Heigels** (; dzimis , Saskatūnā) ir profesionāls kanādiešu hokeja spēlētājs, spēlē  uzbrucēja pozīcijā. Pašlaik (2026) pārstāv NHL klubu Tampabejas "Lightning". Pēc debijas NHL komandā Čikāgas Blackhawks 2020. gada 11. martā NHL sezona tika apturēta Covid-19 pandēmijas dēļ.
Savā trešajā sezonā "Blackhawks" komandā 2021.–2022. gadā, kad komanda bija ārpus cīņas par iekļūšanu izslēgšanas spēlēs un Heigels sasniedza jaunus karjeras rekordus ar 21 vārtiem un 37 punktiem 55 spēlēs, 2022. gada 18. martā Čikāga kopā ar divām ceturtās kārtas NHL drafta izvēles tiesībām aizmainīja viņu uz Tampabejas Lightning komandu apmaiņā pret divām pirmās kārtas izvēles tiesībām 2023. gada draftā, kanādiešu uzbrucējiem Teiloru Redišu un Borisu Katčuku.

2023. gada 22. augustā Heigels un "Lightning" komanda vienojās par līguma pagarināšanu uz 8 gadiem ar vidējo vērtību sezonā 6,5 miljoni USD.

Kanādas hokeja izlases rindās Heigels spēlējis divos Pasaules čempionātos, 2021. gadā kopā ar izlasi izcīnot zelta medaļas un 2024. gadā paliekot ceturtajā vietā.

## Atsauces

## Ārējās saites
* NHL.com profils
* Eliteprospects.com profils
* Internet Hockey Database profils
Darhanūla aimaks

**Darhanūla aimaks** ( — ‘Kalēja kalna aimaks’) ir viens no Mongolijas aimakiem. Atrodas valsts ziemeļdaļā, anklāvs Selenges aimaka vidusdaļā. Aimaka centrs un lielākā apdzīvotā vieta ir Darhana, bet otra lielākā apdzīvotā vieta ir kalnraču pilsētiņa Šaringola. Administratīvi iedalās 4 sumos. Aimaks dibināts 1994. gadā, nodalot četrus sumus no Selenges aimaka.

## Ģeogrāfija
Aimaks atrodas paugurainajā valsts ziemeļdaļā; pa tā rietumu robežu plūst Orhona un tās pieteka Harā. Daudz derīgo izrakteņu — galvenā saimniecības nozare ir kalnrūpniecība, bet attīstīta arī lopkopība.

## Ārējās saites
Verkingetorikss

[thumb|Verkingetoriksa monuments [Burgundija|Burgundijā]]
**Verkingetorikss** (latīņu: *Vercingetorix*; aptuveni 82. g. p.m.ē. – 46. g. p.m.ē.) bija gallu cilts vadonis un viens no nozīmīgākajiem pretošanās līderiem Romas Republikas iebrukuma laikā Gallijā. Viņš vadīja arvernu cilti un 52. gadā p.m.ē. izveidoja apvienotu gallu cilšu sacelšanos pret romiešiem Jūlija Cēzara vadībā.

Verkingetorikss spēja vienot dažādās gallu ciltis un īstenot efektīvu partizānu karu pret romiešu leģioniem, izmantojot taktiku, kas balstījās uz izdedzinātās zemes stratēģiju — iznīcinot resursus, lai apgrūtinātu Romas karaspēka apgādi. Viņa vadībā galli uzvarēja vairākās kaujās, tostarp pie Gergovijas, kur Cēzars cieta sakāvi. Tomēr Romas armijas disciplīna un stratēģiskā pārākuma dēļ Verkingetoriksa spēki tika sakauti kaujā pie Alezijas. Pēc ilgstoša aplenkuma un bada izsīkuma viņš padevās Cēzaram, kurš viņu aizveda uz Romu kā trofeju.

Pēc sešiem gadiem romieši viņu publiski sodīja ar nāvi.

Verkingetorikss ir kļuvis par gallu varonības simbolu un nacionālo varoni, it īpaši Francijā, kur viņa tēls tiek godināts kā pretošanās un brīvības cīņu simbols.

## Ārējās saites
Izdedzinātās zemes taktika

**Izdedzinātās zemes taktika** ir militārā stratēģija, kurā atkāpjoties vai uzbrūkot, tiek iznīcināti visi resursi, kas varētu būt noderīgi pretiniekam. Mērķis ir padarīt teritoriju nelietojamu ienaidniekam, samazinot viņa spējas uzturēt savu armiju un turpināt uzbrukumu.

Šo taktiku vēsturiski ir izmantojušas dažādas armijas, piemēram, skiti pret persiešiem, krievi pret Napoleona armiju un gan Padomju Savienība, gan Trešais reihs Otrā pasaules kara laikā.

## Ārējās saites
21Sextury

***21Sextury*** ir pornogrāfisko filmu studija, kas nodrošina piekļuvi. Zīmols pieder *Gamma Entertainment*, kas atrodas Monreālā, Kanādā.

Sākotnēji *21 Sextury* bija ASV pornogrāfisko mediju ražošanas uzņēmums, kas atradās Skotsdeilā, Arizonā. Tas tika dibināts 2003. gadā un koncentrējās uz Austrumeiropas aktrisēm. Pirmās tīmekļa vietnes, kas tika izveidotas, bija *ClubSandy.com* un *PixandVideo.com*.

## Ārējās saites
Erotika

thumb|Erotiskā bilde (1920)
**Erotika** ir mākslas, literatūras, kino vai citu izpausmju forma, kas attēlo seksualitāti un jutekliskumu estētiskā, izsmalcinātā vai mākslinieciskā veidā. Atšķirībā no pornogrāfijas, kas galvenokārt koncentrējas uz tiešu seksuālu aktu attēlošanu, erotika uzsver emocijas, pavedināšanu, fantāziju un estētisku baudījumu.

Erotiskā māksla pastāv jau kopš senajiem laikiem, piemēram, Senās Grieķijas un Romas freskās, indiešu Kāmasūtrā un renesanses mākslā.

## Ārējās saites
Aleks Bērkss

**Aleks Bērkss** (; dzimis  Misūri štatā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. Pēdējā komanda, ko pārstāvēja 2025. gadā bija Nacionālās basketbola asociācijas (NBA) vienība Maiami "Heat", kas bija jau astotais klubs viņa karjerā.

## Karjera
Augstskolu basketbolā pārstāvēja Kolorādo Universitātes Bolderā NCAA komandu. Pēc sekmīgas augstskolu basketbola karjeras 2011. gada NBA draftā viņu Jūtas "Jazz" izraudzījās ar kopējo 12. numuru pirmajā kārtā. Soltleiksitijas klubā pavadījis lielu savas karjeras daļu — kopā 8 sezonas.

2018. gada novembrī A. Bērkss kopā ar divām nākotnes otrās kārtas drafta izvelēm tika aizmainīts uz Klīvlendas "Cavaliers" pret Kailu Korveru. 2019. gada februārī viņš tika aizmainīts vēlreiz, trīs komandu maiņas darījuma rezultātā nonākot Sakramento "Kings".

2019. gada vasarā A. Bērkss kā brīvais aģents noslēdza līgumu ar Goldensteitas "Warriors", bet 2020. gada februārī klibs viņu kopā ar Glennu Robinsonu III aizmainīja uz Filadelfijas "76ers" pret otrās kārtas drafta izvelēm. 2020. gada novembrī viņš parakstīja viena gada līgumu ar Ņujorkas "Knicks", ko pagarināja sekojošajā vasarā. 2022. gada jūlijā viņu kopā ar Nerlensu Noelu aizmainīja uz Detroitas "Pistons" pret drafta tiesībām uz Nikolu Radičeviču un nākotnes drafta izvēli. 2023. gada vasarā līgums tika pagarināts, taču 2024. gada februārī A. Bērksu kopā ar Bojanu Bogdanoviču aizmainīja uz Ņujorkas "Knicks" pret Evanu Furnjē, Kventinu Graimsu, Raienu Arkidjakono, Malači Flinnu un divām nākotnes otrās kārtas drafta izvēlēm.

2024. gada jūlijā A. Bērkss parakstīja līgumu ar savu astoto NBA klubu Maiami "Heat".

## Atsauces

## Ārējās saites
Edgars Mise

**Edgars Mise** (dzimis  Maskavā) ir Latvijas biatlonists. 2026. gada ziemas olimpisko spēļu dalībnieks.

## Karjera
Starptautiskās sacensībās E. Mise debitēja 2018. gada janvārī, piedaloties atsevišķos IBU Junioru kausa posmos, tajā pašā gadā piedalījās Pasaules čempionātā junioriem Otepē. Nākamās sezonas sākumā viņš debitēja IBU kausā pieaugušajiem ar 49. vietu sprintā. 2018. gada decembrī viņam bija paredzēts startēt savā pirmajā Pasaules kausa posmā Hohfilcenē, viņš tika iekļauts stafetes komandas sastāvā, bet komanda neizgāja uz starta. 2019. gada martā Mise pirmo reizi piedalījās Pasaules čempionātā pieaugušajiem, kas risinājās Estešundā. Startēja tikai stafetē, kur veica otro posmu, vēlāk komanda tika apsteigta par apli un ierindojās 24. vietā. Neilgi pēc tam sezonas noslēguma posmā Holmenkollenē viņš aizvadīja savas pirmās individuālās sacensības Pasaules kausa izcīņā, sprintā ieņemot 93. vietu.

2019.—2020.gadā Mise pārvietojās starp sacensību līmeņiem, Pasaules kausā pārsvarā startējot vīriešu stafetes komandas sastāvā. 2020. gada Pasaules čempionātā junioriem sprintā izcīnīja 13. vietu. Nākamajā sezonā viņš kļuva par regulāru valstsvienības dalībnieku. 2021. gada Pasaules čempionātā viņš tikai ar vienu kļūdu šaušanā ieņēma 50. vietu (sākotnēji bija 51. vietā, bet pēc Andreja Rastorgujeva diskvalifikācijas pakāpās vienu vietu augstāk).

2023. gada janvārī Pasaules kausa posmā Antholcā sprintā ieņēma 47. vietu un pirmo reizi kvalificējās iedzīšanas sacensībām, kurās gan tika apsteigts par apli. Tā paša gada martā Nove Mesto vēlreiz laboja karjeras rekordu, sprintā ierindojoties 42. vietā. 2024. gada martā Pasaules kausa posmā Soldžerholovā, Jūtas štatā, vīriešu stafetes komandas sastāvā kopā ar Renāru Birkentālu, Aleksandru Patrijuku un Andreju Rastorgujevu ieguva 10. vietu, kas bija Latvijas stafetes komandas augstākais sasniegums kopš 2017. gada decembra, kad arī bija izcīnīta 10. vieta.

E. Mise kļuva par 2026. gada ziemas olimpisko spēļu dalībnieku, iekšējā konkurencē apsteidzot Aleksandru Patrijuku. Olimpiskajās spēlēs individuāli labāko sniegumu nodemonstrēja sprintā, kur ieņēma 52. vietu, bet kopā ar Latvijas stafetes komandu palika 18. vietā.

## Karjeras rezultāti

### Olimpiskās spēles

### Pasaules čempionāts

### Eiropas čempionāts

### Pasaules čempionāts jauniešiem un junioriem

### Eiropas čempionāts junioriem

## Privātā dzīve
E. Mise ir dzimis Maskavā, Krievijā. Viņa māte ir biatlona trenere. Vēlāk pārcēlies uz dzīvi Madonā. Viņam bija Latvijas un Krievijas dubultpilsonība, bet 2022. gadā atteicās no Krievijas pilsonības.

## Atsauces

## Ārējās saites
Odu iela (Daugavpils)

**Odu iela** ir iela Daugavpilī, Ezermalas un Cietokšņa apkaimēs. Tā sastāv no diviem atsevišķiem posmiem abpus dzelzceļa līnijai Daugavpils—Rīga. Odu ielas kopējais garums ir aptuveni 1360 metri. Visā garumā ielai ir asfalta segums, satiksmes kustība norit abos virzienos, pa vienu joslu katrā virzienā.

Pirmais posms, 860 metru garš, atrodas Ezermalā. Tas sākas sazarojumā ar Cēsu ielu netālu no apļveida krustojuma ar Vidzemes un Latgales ielu. Odu iela ved rietumu virzienā, šķērso Šuņicas upi pie tās iztekas no Šuņezera un atkal savienojas ar Cēsu ielu. Šajā posmā Odu iela ir pilsētas nozīmes maģistrālā iela, pa to kursē 14. un 24. maršruta autobusi.

Otrais posms atrodas Cietokšņa apkaimē, tas sākas apļveida krustojumā ar Vaļņu un Motoru ielu, iet dienvidrietumu virzienā caur cietokšņa Aleksandra vārtiem un beidzas krustojumā ar Aleksandra ielu. Šajā posmā kursē 13A. maršruta minibusi. Odu ielas turpinājums Cietoksnī ir Imperatora iela.

## Ielu savienojumi
Odu iela ir savienota ar šādām ielām:
* Cēsu iela (Y veida krustojums)
* Krasta iela (T veida krustojums)
* Cēsu iela (otro reizi)

* Vaļņu iela / Motoru iela (apļveida krustojums)
* Aleksandra iela
* Imperatora iela (ielas turpinājums)

## Atsauces